Suðuroyar Sparikassi stuðlar ungdómsvenjarum hjá B36 Fríggjadagur, 10. marts 2017 10: 11 Suðuroyar Sparikassi og B36 hava undirskrivað eina tvey ára stuðulsavtalu Suðuroyar Sparikassi og B36 hava undirskrivað eina tvey ára stuðulsavtalu, sum inniber, at Suðuroyar Sparikassi verður stuðul hjá ungdómsvenjarunum í B36. Andrass Thomsen umboð fyri B36 gleðist um avtaluna:-Fyri okkum merkir tað nógv, at hava góðar samstarvspartar í vinnulívinum. Stuðulin ger stóran mun fyri okkara arbeiði, sigur Andras Thomsen, umboð fyri ungdómsnevndina í B36. Eisini Rúni Heðinson, kundastjóri í Suðuroyar Sparikassa gleðist um avtaluna:-Vit í Suðuroyar Sparikassa eru fegin um at vera stuðul hjá ungdómsvenjarunum í B36, tí at B36 er eitt virkið felag við nógvum íðkarum í ungdómsdeildini, og B36 ger eitt megnar arbeiði innan hetta øki, sum gagnar børnum og ungdómi–okkara framtíð, sigur Rúni Heðinson. Samstundis verður Suðuroyar Sparikassi enn meira sjónligur í Havn.